REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/318-15

15. jul 2015. godine

B e o g r a d

Z A P I S N I K

126. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 15. JULA 2015. GODINE

Sednica je počela u 12.28 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Veroljub Arsić, Biljana Pantić Pilja, Svetislav Vukmirica, Dragan Polovina, Tanja Tomašević Damnjanović, Jelisaveta Pribojac, zamenik člana Žarka Mićina, Žarko Obradović, Neđo Jovanović, Vojislav Vujić, zamenik člana Petra Petrovića i Mirko Čikiriz.

Sednici nisu prisustvovali članovi Odbora: Branka Janković, prof. dr Janko Veselinović, Balint Pastor, Dragan Nikolić, Gordana Čomić i Vesna Besarović, kao ni njihovi zamenici.

Sednici su prisustvivali: Đorđe Milić, vršilac dužnosti pomoćnika ministra i Darinka Đuran, viši savetnik u Ministarstvu građevinarstva, saobraćaja i infrastrukture.

Na predlog predsednika Odbora,većinom glasova (sa10 glasova za, jedan nije glasao) je usvojen sledeći

D n e v n i r e d:

1. Razmatranje amandmana na Predlog zakona o pretvaranju prava korišćenja u pravo svojine na građevinskom zemljištu uz naknadu, koji je podnela Vlada;

Tačka dnevnog reda. Razmatranje amandmana na Predlog zakona o pretvaranju prava korišćenja u pravo svojine na građevinskom zemljištu uz naknadu, koji je podnela Vlada.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o pretvaranju prava korišćenja u pravo svojine na građevinskom zemljištu uz naknadu i smatra da su u skladu sa Ustavom i pravnim sistemom Republike Srbije amandmani:

- na član 7. koji je podneo Odbor za prostorno planiranje, saobraćaj, infrastrukturu i telekomunikacije;

- na član 17. koji je podneo Odbor za prostorno planiranje, saobraćaj, infrastrukturu i telekomunikacije;

Odbor je odluku doneo većinom glasova (sa 10 glasova za, jedan nije glasao).

Odbor je u skladu sa članom 164. Poslovnika Narodne skupštine razmotrio i amandman na član 16. sa ispravkom, koji je podneo narodni poslanik Dragan Jovanović i smatra da je amandman u skladu sa Ustavom i pravnim sistemom Republike Srbije.

Odbor je odluku doneo jednoglasno (sa 11 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 13,00 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović